Indledning

Med dette system er der mulighed for koordinering og planlægning af opgaver og plejepersonalet kan på forhånd forberede sig på årsagen til, at patienten har kaldt. Det ville være optimalt hvis PatientCare kunne sende patientkald til Systematics opgavesystem og sygeplejerskerne kunne benytte sig af den applikation som allerede er udviklet til portørerne. Men i stedet for at forsøge at tilpasse patientkald til et system der håndterer omfattende serviceopgaver og dermed forsøge at lægge opgaver på afdelingsniveau ind i et system der håndterer opgaver på tværs af afdelinger valgte bachelorgruppen i overensstemmelse med Systematic at lave en ny løsning. Det har ikke været muligt at samarbejde med Cetrea fordi de har haft travlt med andre projekter. Samarbejdet ville have gjort at der kunne udnyttes data fra et system, hvor patienter i forvejen er registreres og dermed undgå at lave data mock for dette. Ud fra projektets Mini-MTV er løsningen afgrænset til Gynækologisk - Obstetrisk afdeling på Regionhospital i Randers.

Løsningen omfatter en prototype bestående af tre moduler af PatientCare systemet som opfylder alle must have kravene fra kravspecifikationen. For PatientApp var målet at udvikle en smartphone App som skulle gøre det nemt for en patient at oprette et patientkald med tilknyttet årsag. Ligeledes var det vigtigt at denne app, kunne installeres på en telefon med iOS, Android eller Windows som operativ system. Dette er opnået ved at udvikle PatientApp’en i Xamarin platformen, dog er App’en på nuværende tidspunkt kun udviklet til at kunne fungerer på iOS. For PersonaleApp’en var målet at udvikle en smartphone app, hvor personalet skulle kunne håndtere patienters patientkald med tilknyttede årsager. Dette er opnået ved at udvikle en smartphone App, i Android Studio som kan installeres på en personale telefon. For AdminApp var målet at udvikle et administrations modul hvor en administrator af systemet har mulighed for tilføje, fjerne og slette de valgmuligheder en Patient ser ved oprettelse af nyt patientkald på PatientApp’en. Dette er opnået ved at udvikle en webapplikation der er hostet som en Azure WebApp. Disse tre Apps interagerer med hinanden ved brug af et WebAPI, som er udviklet i forbindelse med dette projekt.

Projektets forløb og samarbejde

Projektgruppen har undervejs haft et godt samarbejde, og kombinationen af de to uddannelser (IKT og ST) har givet projektet et andet syn end begge parter har været vant til. For IKT’erne har en af de store forandringer været, at der i projektet har været kontakt til andre virksomheder for at forme projektet – i forhold til et alm. semesterprojekt hvor de grundlæggende krav på forhånd var fastlagt. For ST’erne har det været udviklingen af nye teknologier der har været den store udfordring. Det indebær udviklingen i Android. Projektgruppen har lært en række nye teknologier, bl.a. Xamarin platform og lært at behovsanalyse og Mini-MTV er vigtigt, fordi ny teknologi har konsekvenser for dem, som skal bruge det og det har derfor også i den anledning være nødvendigt at undersøge den rigtige målgruppe for dette projekt.

Udviklingsfase og afgrænsning

Projektet har i udviklingsfasen båret præg af at der har været mange bolde i luften på samme tid og projektgruppens medlemmer har været udfordret både i analysen af behovet og udviklingen af prototypen. Der har været mange overvejelser igennem processen og beslutninger der skulle tages undervejs. Det har været nødvendigt at afgrænse projektet en del, da der har været mange inputs fra eksterne fagpersoner om hvilken retning projektet kunne tage. Afgrænsningen har medført mangler på en række funktionaliteter, som kunne implementeres med henbilk på en udvidelse til PatientCare. Her kan nævnes lokalisering af patient, da det er vigtigt for at gøre PatientCare et troværdig system.

Designprocessen

Designprocessen bærer præg af at projektgruppens medlemmer har haft forskellige tilgange til design af de forskellige moduler. Tilgangen til design af PatientApp har været meget direkte uden for mange overvejelser først, da udvikleren på forhånd havde et godt kendskab til iOS styresystemet. Tilgangen til design af PersonaleApp har været meget nyt, fordi det blev udviklet i Android, hvilket var forholdsvis nyt for projektgruppen. Designet er derfor blevet lavet ud fra et højt abstraktionsniveau. Tilgangen til design af AdminApp har også været at sætte abstraktionsniveauet højt men ud fra et andet perspektiv, der gjorde at fremtidige ændringer ikke ville være et problem.

**Der mangler noget om**

* **Hvad vi har lært**
* **Systemets mangler**
* **Måske lidt mere om hvad der er gået godt i forhold til hvad der er gået skidt.**