# Perspektivering

Den fulde implementering af PatientCare leder frem til en række ny use cases – disse kan ses i kravspecifikationen som Should Have, Could Have og Nice to Have. Det kan nævnes integration til Klinisk logistik fra Cetrea. Deres system indeholder information om, hvor patienten er indlagt. Derfor kunne et samarbejde med dem betyde, at PatientCare kunne udnytte data som allerede fødes i et eksisterende system i stedet for at benytte mock data. En anden integration vil være i samarbejde med Systematic og deres opgavesystem. Samarbejdet og integrationen med dem ville betyde, at PatientCare ville kunne indgå som en del af den samlede service logistik-løsning. Udover integrationer til service-logistiske og kliniske systemer vil en tredje integration, der vedrører kaldesnoren være endnu en god integration. Hvis der integreres til et eksisterende system som kaldesnoren benytter, vil personalet være endnu bedre til at holde overblikket over indkommende kald, fordi der ikke længere er to systemer men ét som benyttes af samme enhed.