# Resume

Projekts formål

Følgende rapport beskriver vores arbejde med at udvikle PatientCare. Formålet er at udvikle en løsning, der effektiviserer arbejdsgangen for daglige personale på et sygehus. Effektiviseringen består i at supportere kaldesnoren på en stue i en afdeling, hvor en patient er indlagt. Patienten tilknytter en årsag til at kalde på personalet. Ved at personalet kender til årsagen til at der er behov for hjælp, kan personalet udføre den opgave, som hjælpen kræver på vej til patienten. Det medfører bl.a., at personalet sparer skridt ved at der på forhånd vides, hvad patienten har behov for.

Problemstilling

Projektet ligger op til mange funktioner, der skal være med i et produkt, der kan implementeres i klinisk praksis. De problemstillinger der er opstået undervejs i processen er f.eks. at patientens mobil skal kunne lokaliseres. Det vil være et problem, hvis patienten kan sende et kald uafhængig af hvor patienten befinder sig, og PatientCare vil derfor være et upålideligt system, da personalet ikke vil kunne finde patienten. Og det vil resulterer i at projektets formål om at spare skridt ikke kan opfyldes. Men det er ikke blevet muligt at inddrage dette i slutproduktet, og det har dermed være nødvendigt at afgrænse integrationer, funktionaliteter og afdelinger.

Valgte løsninger

Afgrænsingen har givet en prototype, der viser kernen i projektet og underbygger de grundlæggende krav, som der er fundet frem til ud fra MTV-analyse og diverse behovsanalyser. Prototypen viser konceptet af PatientCare og som er prioriteret højst i projektet frem for performance og kvalitet. Den valgte løsning er endt ud i tre applikationer, som tilsammen skal demonstrere idéløsningen til PatientCare.

Anvendte metoder

I projektforløbet er der blevet gjort stor brug af iterativ udviklingsmetoder og brugerdreven processer, hvor de sundhedsprofessionelle har været involveret igennem store dele af forløbet.

Væstentlige resultater

De væsentlige resultater er endt ud i en mobilapplikationen, som installeres på en patients mobil enhed – uanset styresystem men som udgangspunkt for prototypen som en iOS applikation. Patienten har mulighed for at knytte en årsag til et kald ved at vælge en række valgmuligheder. Disse valgmuligheder kan konfigureres og opsættes i en webapplikation, så det passer til den pågældende afdeling. Ydermere har personalet en mobil enhed med Android som styrestystem, hvor det er muligt at modtage patientkaldet og forholde sig til det. Disse tre applikationer har tilsammen givet en prototype for PatientCare, der har værdi for brugeroplevelsen på sygehuset men også en betydelig bedre arbejdsdag for plejepersonalet.